Childline verwelkom vonnis in kinderporno-saak | Nuus24
Welkom – Die kinderbeskermingsorganisasie Childline het die vonnis van 'n Welkomse man wat skuldig bevind is aan ses aanklagte van die besit van kinderpornografie, verwelkom. André Botha, 'n voormalige polisiebeampte, is Woensdag tot 45 jaar tronkstraf gevonnis, waarvan hy effektief 15 jaar moet uitdien. OFM berig hy is ook daaraan skuldig bevind dat hy probeer het om bewysstukke te vernietig. Botha het in Julie vanjaar op al dié aanklagte skuldig gepleit. Ná sy inhegtenisneming is honderde eksplisiete foto’s, video’s en gesprekke op sy selfoon, MXit, BBM en Skype opgespoor. Die radiostasie berig dis een van die swaarste strawwe wat nóg vir dié misdaad opgelê is.Luidens bankstate het Botha sommige maande tot R8 000 aan die aflaai van kinderpornografie bestee en hy het ’n kleuterskoolonderwyseres R1 000 per naakfoto van kinders aangebied, het Beeld vroeër berig.Volg Nuus24 op Twitter